Demokrati - idé og kritik

**Overblik over læste tekster i demokrati-forløbet**

|  |  |  |
| --- | --- | --- |
|  | **Indhold** | **Nøglebegreber/tematikker** |
| **Herodot 3.80-83 - "Forfatningsdebatten"**  (skrevet o. 450 f.Kr., men foregår i 522 f.Kr.) | Herodot beretter om en debat om, hvilken styreform, der er den bedste. Debatten (formentlig fiktiv) foregår mellem tre persiske stormænd, der hver for sig argumenterer for én styreform og imod de to andre:  Otánes - demokrati  Megabýzos - oligarki  Daréios - monarki  Dareios ender med at vinde. | * Frihed (gr. *elethería*) * Lighed for loven (gr. *isonomía*) * Monarki (enevælde) * Oligarki (fåmandsvælde) * Demokrati (folkestyre) |
| **Thukydid 2.34-46**  - "**Périkles' gravtale"**  (foregår i 431/30 f.Kr.) | Thukydid gengiver en tale, den athenske streteg (general) og statsmand Périkles holdt over de faldne i Den Peloponnesiske Krig (431-403 f.Kr.).  Périkles bruger det meste af talen på at lovprise Athen i stedet for at tale direkte om de faldne. Hans hovedpointe er, at soldaterne har kæmpet for noget, der var større end dem selv - Athen, som bl.a. pga. sin unikke styreform, demokratiet, er den bedste bystat (gr. *polis*). | * Frihed (gr. *elethería*) * Lighed for loven (gr. *isonomía*) * Ligeret til at tale/ytringsfrihed (gr. *isegoría*) * Handling (gr. *érgon*) > ord (gr. *lógos*) * Staten (*gr. polis*) > individ * Athen som forbillede for andre stater. * Friheden og ligheden gør Athen stærkere. * Dem (Sparta) vs. os (Athen) |
| **Platon, *Staten 6. bog, 487e-489d - "*Statsskibslignelsen"**  (sandsynligvis skrevet i 370'erne f.Kr.) | Den græske filosof Platon lader i en del af dialogen *staten* sin læremester Sokrates fortælle, hvorfor en styreform, hvor filosofferne bestemmer i staten, er den bedste - en slags oligarki/aristokrati.  Sokrates sammenligner i en lignelse staten med et skib, hvor besætningen (den brede befolkning) har taget magten fra skibsejeren og forhindrer styrmændene (filosofferne) i at styre skibet.  Teksten er således stærkt kritisk overfor demokratiet. | * Overdreven lighed (gr. *isonomía*) og frihed (gr. eleuthería) fører til kaos eller *anarki* (ikke-styre) og svækker staten. * Stater bør være styret af de bedste (gr. *aristoi* -> aristokrati) * Demokratier giver i virkeligheden magten til de dummeste i samfundet. * Masserne er nemme at manipulere for *demagoger* (folkeforførere) |
| **Polyb 6.5-9 - "Anakyklosis"**  (skrevet i 120'erne f.Kr.) | Den græske historiker Polyb udfolder sin teori om, at de tre forskellige styreformer konstant er i forandring og forfald, og afløser hinanden i et uendeligt kredsløb (gr. *anakyklosis*). | * De gode styreformer:   + Én - Monarki (enevælde)   + Få - Aristokrati (de bedstes styre)   + Alle - Demokrati (folkestyre) * De dårlige styreformer:   + Én - Tyranni   + Få - Oligarki (fåmandsvælde)   + Alle - Oklokrati (pøbelvælde) * Monarkiet er naturligt for mennesker og er således den ældste styreform. Til gengæld opstår den kun denne ene gang i historien, da oklokratiet altid afløses direkte af tyranni. * Styreformerne går fra god version til dårlig version til ny styreforms gode version osv. * Forandringerne fra god til dårlig version skyldes primært moralsk forfald fra én generation til en anden. * Forandringen fra én type styreform til en anden skyldes primært utilfredshed og oprør. |
| **Polyb 6.10-15 - "Den romerske forfatning"**  (skrevet i 120'erne f.Kr.) | Polyb beskriver, hvordan romernes succes skyldes at de har en blandet styreform, der indeholder elementer fra de tre klassiske styreformer. De forskellige dele af den romerske stat har forskellige magtbeføjelser i forhold til magtudøvelse overfor den ydre verden, men har også magt over de andre dele af staten, så de på den måde holder hinanden i skak. | * Konsuler (og embedsmændene) - monarki * Senatet - aristokrati * Folket - demokrati * Polybs beskrivelse af den romerske forfatning danner grundlaget for de senere moderne demokratiers idéer om at de forskellige statsmagter holder hinanden i skak - sml. den amerikanske forfatnings *checks and balances.* * Polyb finder dermed hos romerne en løsning på, hvordan man undgår moralsk forfald i staten. |
| **Hal Koch - Hvad er demokrati?** (efter 1945) | Teologen Hal Koch giver sin definition af demokrati med udgangspunkt i Danmark og i skyggen af 2. verdenskrigs afslutning. | * Demokrati er ikke kun en styreform, men også en livsform, og skal findes i alle livets dele - ikke kun, når der er valg eller i de demokratiske institutioner. * Debatten er vigtigere end afstemningen og den må fortsætte efter afstemningen, så demokratiet lærer at betvivle sig selv. * Folkeoplysning er nødvendig for at befolkningen kan blive resistente overfor demagoger og på den måde forhindrer man autokratiske regeringer, som dem man så i Tyskland i 30'erne og 40'erne. |
| **Mogens Hermann Hansen - "Vi kan stadig lære af den gamle grækere"** (kronik i politikken - 2016) | Professor Mogens Hermann Hansen sammenligner det danske folkestyre med Polybs blandede styreform, efter han har afvist, at Montesquieus tredeling af magten er nøglen til at forstå dansk demokrati. | * Statsministeren (og regeringen) - monarki * Folketinget - aristokrati * Folkeafstemninger - demokrati |